stanford-oval/wikipedia huggingface dataset:
מור (זמרת)
קריירה

רביעי החלה להתפרסם בשנת 2020 בעקבות פנייה אישית של הזמר עדן חסון, ששלח לה הודעה בה נכתב שהוא רוצה לקדם את תחום השירה שלה. השניים נפגשו אצל יעקב למאי והחלו לשתף פעולה. בעקבות כך היא חתמה חוזה בחברת ייצוג האמנים שרית הפקות.
הסינגל הראשון שהוציאה, "תקרא לי מאמי", הפך ללהיט תוך זמן קצר יחסית וזכה ללמעלה מ-15 מיליון צפיות. אלבום הבכורה שלה בשם "הכל אצלך בסדר" יצא לאור בקיץ 2021. הסינגלים שהוציאה לאחר הסינגל הראשון שלה זכו להצלחה גדולה וצברו מיליוני צפיות ביוטיוב. נכון ליוני 2021, צברה רביעי למעלה מ־30 מיליון צפיות ביוטיוב וחצי מיליון שימושים והשמעות בשירותי הסטרימינג השונים. היא סומנה על ידי התקשורת בישראל כפורצת דרך לזמרות צעירות בסגנון המזרחי.
ביולי 2021 חברה לליאור נרקיס והשניים ביצעו את הדואט "אין לי סיכוי", אותו כתבו והלחינו תמר יהלומי ויונתן קלימי. רביעי שיתפה פעולה עם אומנים נוספים, בין היתר עם עדן בן זקן שכתבה עבורה את השיר "זיכרון ישן".
ב-31 ביולי 2023 הוציאה את הסינגל "אני לא פה". ב-12 בספטמבר הוציאה את הסינגל "סופרסטאר" יחד עם סאבלימינל והצל. ב-12 בדצמבר הוציאה את הסינגל "הילדים שלך שם (עמיתי שלי)".
ב-22 במרץ 2022 ביצעה עם אבי אבורומי את הדואט "חצי שלי". ב-25 בינואר הוציאה את הסינגל "אין אותנו יותר" יחד עם אבורומי.
ב-22 בספטמבר 2022 הוציאה את הסינגל "אל יקר" יחד עם הזמר עדן חסון.
ב-20  בדצמבר 2022 הוציאה את הסינגל "יאללה לך".
ב-30 במרץ 2023 הוציאה את הסינגל "באתי עד אליך".
ב-9 בנובמבר 2023 ביצעה יחד עם הזמר גל אדם את הקאבר "כשאת עצובה" שירו של עמיר בניון.
ב-1 בינואר 2024, אבי אבורומי ומור הוציאו דואט שלישי יחד בשם "אם אני לא אחזור" שהוקדש לחיילי ולחטופי מלחמת חרבות ברזל. ב-16 באפריל הוציאה את הסינגל "כולם שמעו עלינו". ב-13 ביוני, מור הוציאה ביצוע מחודש לשיר "אני חולם על נעמי" בשלוש שפות: עברית, אנגלית ויפנית. את העיבוד המוזיקלי לביצוע המחודש עשה יעקב למאי, ודוד קריבושי ליווה את תהליך החידוש. הביצוע מלווה בקליפ בשלוש גרסאות תואמות, עם סטיילינג של עמית אסתר בוסקילה ז"ל, שנרצחה במסיבה בנובה וגופתה חולצה מעזה. ב-8 ביולי, מור הוציאה סינגל בשם "לא אותו אחד" במסגרת פרויקט "החללית" של המפיק והיוצר אופיר מלול, בלדה ים-תיכונית  עם לחן, מילים ועיבוד מוזיקלי של מלול. ב-29 בספטמבר, הוציאה את השיר "המבדיל", המבוסס על לחן בסגנון מרוקאי שלמדה מסבתא שלה לטקס ההבדלה. ב-24 בנובמבר, קובי פרץ ומור שיתפו פעולה לראשונה בשיר משותף בשם "זיכרון מתוק" ואף צילמו קליפ לשיר.
דיסקוגרפיה

סינגלים
| שם | שנה | מיקומי שיא> מדיה פורסט ישראל | מיקומי שיא> גלגלצ | מיקומי שיא> היטליסט | מיקומי שיא> העשירייה |
| --- | --- | --- | --- | --- | --- |
| "תקרא לי מאמי" | 2019 | – | – | – | – |
| "מחזיק לי את היד" | 2019 | – | – | – | – |
| "כואב כמוני" | 2020 | – | – | – | – |
| "אין לי שום סיכוי" (עם ליאור נרקיס) | 2020 | – | – | – | – |
| "מצד אחד" | 2020 | – | – | – | – |
| "זיכרון ישן" | 2020 | – | – | – | – |
| "רחוק אבל קרוב" | 2021 | – | – | – | – |
| "תקשיב לי עכשיו" | 2021 | – | – | – | – |
| "הכל אצלך נורמלי" | 2021 | – | – | – | – |
| "בא לי עוד" (עם קובי ממן) | 2021 | – | – | – | – |
| "לא אכפת לי" | 2021 | – | – | – | – |
| "חצי שלי" (עם אבי אבורומי) | 2022 | – | – | – | – |
| "אל יקר" (עם עדן חסון) | 2022 | – | – | – | – |
| "יאללה לך" | 2022 | – | – | – | – |
| "אין אותנו יותר" (עם אבי אבורומי) | 2023 | 4 | 4 | 2 | 1 |
| "באתי עד אליך" | 2023 | – | – | – | – |
| "אני לא פה" | 2023 | – | – | – | – |
| "סופרסטאר" (עם סאבלימינל והצל) | 2023 | – | – | – | – |
| "כשאת עצובה" (עם גל אדם) | 2023 | – | – | 47  | – |
| "הילדים שלך שם (עמיתי שלי)" | 2023 | – | – | – | – |
| "אם אני לא אחזור" (עם אבי אבורומי) | 2024 | – | – | – | – |
| "כולם שמעו עלינו" | 2024 | – | – | – | – |
| "חולם על נעמי" | 2024 | – | – | – | – |
| "לא אותו אחד" (עם החללית) | 2024 | – | – | – | – |
| "המבדיל" | 2024 | – | – | – | – |
| "זיכרון מתוק" (עם קובי פרץ) | 2024 | – | – | – | – |
| "רוקד לי על העצב" | 2025 | – | – | 55  | – |
חיים אישיים

מור היא חברתה הטובה של עמית אסתר בוסקילה שנחטפה לרצועת עזה ממסיבת הנובה במתקפת חמאס בשביעי באוקטובר, עמית הייתה הסטיליסטית של מור. לאחר החטיפה מור הוציאה את השיר "הילדים שלך שם (עמיתי שלי)", והייתה שותפה למאבק לשחרורה. ב-17 במאי 2024 חולצה גופתה של עמית מרצועת עזה.
במאי 2024 פורסם שרביעי בזוגיות עם יונתן בן חמו, לוחם הנדסה קרבית שנפצע במלחמת חרבות ברזל ורגלו נקטעה. השניים הכירו בבית החולים בזמן שהגיעה לשיר ולשמח את הלוחמים.
הערות שוליים

↑  סינדרלה מאשקלון: סיפורה של בוגרת האולפנה שכבשה את עדן חסון ואת היוטיוב, באתר כאן דרום - אשקלון, ‏2020-05-14
↑   ניצן פינקו, לשיר אחד שלה יש 15 מיליון צפיות, לשני 7. וכנראה לא שמעתם עליה, באתר הארץ, 22 ביוני 2021
↑  דור מאיר מועלם, ‏הכל זה ברגש, באתר ‏מאקו‏, 9 ביוני 2021
↑  "הכל אצלך נורמלי": מור רביעי בבלדה מרגשת, באתר ישראלה, ‏2021-06-09
↑  מוזיקה - מור רביעי, באתר www.habama.co.il
↑  ליאור נרקיס ומור - אין לי שום סיכוי, באתר ‏מאקו‏, 5 ביולי 2020
↑  מור רביעי | שרית הפקות, באתר www.sarithafakot.com
↑  Spotify, open.spotify.com
↑  רינת קרמר יבלינוביץ, ‏"אם אני לא אחזור": אבי אבורומי ומור בדואט מרגש, באתר "סרוגים", 1 בינואר 2024
↑  יובל אראל‏, גלגולו של שיר – אני חולם על נעמי, בבלוג של יובל אראל, מגזין מוזיקה ותרבות, 13 ביוני 2024
↑  "לא אותו אחד": מור רביעי בסינגל חדש מתוך פרויקט "החללית", באתר ישראלה, ‏2024-07-08
↑  גילעד גולדברג, ‏בלב התעשייה: הזמרת שלמדה באולפנה מגלה לנו על שיר חדש עם טקסט יהודי,  באתר כיפה, 20 באוגוסט 2024
↑  גיל משעלי, ‏קובי פרץ ומור משתפים פעולה לראשונה, באתר ‏מאקו‏, 5 בנובמבר 2024
↑  המצעד השבועי: מצעד השירים השבועי, להיטים ישראלים ולועזיים | היטליסט, באתר web.archive.org, ‏2023-11-23
↑  המצעד השבועי: מצעד השירים השבועי, להיטים ישראלים ולועזיים, באתר היטליסט, ‏11 במרץ 2025
↑  האהבה שנולדה במחלקת השיקום
| --- | --- |
בקרת זהויות :  NLI: 987009156567105171  VIAF: 2160665048303361933   WorldCat (עם VIAF): 2160665048303361933
אליאב זוהר

| --- | --- |

 לידה:  15 בפברואר 2000 (בן 25) קריית גת, ישראל 
 מוקד פעילות:  ישראל 
 תקופת הפעילות:  מ-2018 
 עיסוק:  זמר-יוצר • מלחין • מוזיקאי
 שפה מועדפת:  עברית 
 כלי נגינה:  גיטרה
 
אליאב זוהר (נולד ב־15 בפברואר 2000) הוא זמר-יוצר, מלחין, פזמונאי ומוזיקאי ישראלי. זוכה העונה התשיעית של "הכוכב הבא".
ראשית חייו

זוהר נולד ב-2000 בקריית גת לימית ומיקי זוהר. אביו היה חבר במועצת קריית גת, נבחר כחבר כנסת ומונה לשר, ואימו מתווכת נדל"ן. הוא הבכור מבין ארבעה אחים.
בגיל 13, הוציא את אלבומו הראשון. כשהיה בן 16, עזב את בית הספר ופתח אולפן הקלטות. בגיל 18, התגייס לצה"ל ושוחרר לאחר זמן קצר. כשהיה בן 19 נרשם ללימודים בבית הספר רימון.
קריירה מוזיקלית

בשנת 2018 התמודד זוהר בתוכנית "אביב או אייל" ולא עבר את שלב הקהל.
בשנת 2022 הוציא את השירים "תפתחי חלון", "מדינה בהמתנה", "היא לא מבינה" ו"יש לך". באותה שנה זכה בתוכנית המציאות "הכוכב הבא" בעונה התשיעית. באודישן שלו ביצע שיר מקורי שלו, "מיכל" שמבוסס על אהבה נכזבת שעבר. לאחר הצלחת האודישן עם ציון של 89% וכ-1.6 מיליון צפיות ביוטיוב, זוהר הוציא לאור את הגרסה הרשמית כסינגל, שהגיעה בשיאה למקום הרביעי במצעד מדיה פורסט. זוהר נכנס לנבחרת וניצח במקום הראשון בגמר לאחר שגם בגמר ביצע את השיר "מיכל". במהלך התוכנית, זוהר ביצע כמה משיריו המקוריים כמו "שדים בעיניים", "אצלי", "יש לך" ו"תפתחי חלון", שהגיע לצמרת מצעד מדיה פורסט. באותה שנה, בפרק הראשון של העונה ה-20 של תוכנית החיקויים "ארץ נהדרת", הקומיקאי אוראל צברי חיקה את זוהר בחיקוי חד-פעמי לכבוד הפרק הראשון. בנובמבר 2022, שחרר רשמית את השיר "שדים בעיניים" שביצע ב"כוכב הבא". הסינגל הגיע למקום ה-18 במצעד השבועי של מדיה פורסט.
ב-14 בפברואר 2023 שחרר את השיר "אצלי" שגם אותו ביצע בכוכב הבא. ב-20 במרץ 2023 שחרר זוהר את השיר "תלוי איך מסתכלים על זה". ב-28 במאי 2023 הוציא את השיר "עוד לא עובר לי" עם סולן להקת 'היהודים' תום פטרובר.
אלבום הבכורה שלו, "מיכל", יצא לאור ב-30 ביולי 2023. בספטמבר 2023 זכה בתואר פריצת השנה של מדיה פורסט לשנת 2022.
ב-1 בנובמבר 2023, במהלך מלחמת חרבות ברזל, הוציא את השיר "בגוף אחד".
ב-11 במרץ 2024 הוציא את הסינגל "מה ששלך שלך". ב-9 במאי של אותה השנה יצא לאור אלבום האוסף "ישראל בידור – שרים למדינה", בו ביצע זוהר את השיר "שירו של שפשף" לצד ליהי טולדנו.
ב-18 באוגוסט 2024 הוציא את הסינגל "תברחי".
ב-12 בדצמבר 2024 הוציא את הסינגל "איך בסוף", ראשון מתוך אלבומו השני. ב-12 בינואר 2025, זוהר הוציא סינגל שני בשם "אז מה" מתוך אלבומו השני. ב-16 בפברואר הוציא את הסינגל "אבודה בתל אביב".
חיים אישיים

ביוני 2024 התארס לבת זוגו ספיר מסיקה. ב-1 בספטמבר השניים נישאו. מתגורר בקריית גת.
זוהר מדבר באופן פתוח על קרבתו לדת, וסיפר שהוא מרבה לבקר במערת המכפלה שבחברון, טובל במקווה, קורא תהילים ומתפלל.
דיסקוגרפיה > אלבומי אולפן

2023: מיכל
דיסקוגרפיה > שירים נוספים במצעדים

| שם | שנה | מיקומי שיא> מדיה פורסט | אלבום |
| --- | --- | --- | --- |
| "קיר מזכוכית" | 2023 | 10 | מיכל |
פרסים ומועמדויות

| שנה | פרס | קטגוריה | מועמדות | תוצאה |
| --- | --- | --- | --- | --- |
| 2022 | פרסי נבחרי השנה של פרוגי | פריצת השנה במוזיקה | אליאב זוהר | מועמדות |
| 2022 | פרסי נבחרי השנה של פרוגי | שיר השנה | "מיכל" | מועמדות |
הערות שוליים

↑  אליאב זוהר: "אני פריק של קברי צדיקים, כל חודש שלושים קברים", באתר כיפה
↑  קיץ ברבנר, ‏ח"כ מיקי זוהר נגד "אביב או אייל": "בני לא עבר בגלל ויכוח פוליטי", באתר מעריב אונליין, 16 ביולי 2018
↑  קיץ ברבנר, ‏אחרי ההצלחה ב"כוכב הבא": בנו של ח"כ מיקי זוהר במהלך מפתיע, באתר מעריב אונליין, 27 ביולי 2022
↑  דודי פטימר, ‏מפרידה מצביקה פיק ועד הפירוק של סטטיק ובן־אל: סיכום שנה במוזיקה הישראלית, באתר מעריב אונליין, 24 בספטמבר 2022
1 2  niv the tool, המצעד השבועי של מדיה פורסט, באתר mediaforest-group
↑  בנו של מיקי זוהר על ההצלחה הפתאומית וחושף מי זאת מיכל, באתר מעריב אונליין, 4 באוגוסט 2022
↑  אריאל פייגלין, אליאב זוהר בשיר ראשון מאז הזכיה בכוכב הבא - שדים בעיניים, באתר ערוץ 7, 27 בנובמבר 2022
↑  המצעד השבועי של מדיה פורסט, באתר מדיה פורסט, ‏1-7 בינואר 2023
↑  מזהים? אליאב זוהר בסינגל חדש שאתם אמורים להכיר, באתר "סרוגים", 14 בפברואר 2023
↑  "זה שורף לי חזק מבפנים": האזינו לשיר החדש של אליאב זוהר, באתר וואלה, 20 במרץ 2023
↑  "בגוף אחד": אליאב זוהר בשיר חדש ברוח התקופה, באתר מעריב אונליין, 2 בנובמבר 2023
↑  אליאב זוהר: "יש יותר נכון מהמשפט של רבי נחמן?", באתר ערוץ 7, 11 במרץ 2024
↑  ישראל בידור - שרים למדינה, באתר Spotify
↑  "המחברת שנמצאת לי במרכז החזה היא הלב המדמם שלי", באתר 103FM, ‏19 בדצמבר 2024
↑  "אז מה" – סינגל שני מתוך אלבומו החדש של אליאב זוהר, באתר חדשות אפס שמונה, ‏12 בינואר 2025
↑  אחרי הבקשה מהשרים: מי הגיע לחתונת אליאב זוהר?, באתר www.israelhayom.co.il, ‏1/9/2024
↑  אליאב זוהר מתחזק בדת: "נוסע כל שישי למערת המכפלה, טובל במקווה", באתר אייס, 29 בדצמבר 2024
| --- | --- |
בקרת זהויות :  VIAF: 36167562079898491957   WorldCat (עם VIAF): 36167562079898491957
הפועל

ערך זה עוסק באיגוד ספורט ישראלי. אם התכוונתם למשמעות אחרת, ראו .
| --- | --- |

 ענפי ספורט:  כדורגל, כדורסל, כדורעף, כדוריד, כדורמים, שחייה, טניס, טניס שולחן, שיט, ג'ודו, היאבקות, אגרוף, הרמת משקולות, סיף, רוגבי, הוקי קרח, אתלטיקה
 השתייכות:  International Labour Sports Federation (אנ')
 תאריך ההשתייכות:  1927
 מיקום המטה:  רחוב הארבעה, תל אביב-יפו
 יושב ראש:  פרוספר בן חמו
 מנכ"ל:  כנרת צדף
 תאריך ייסוד:  1926
 מקום ייסוד:  תל אביב
 אתר מרכז הפועל
הפועל הוא איגוד ספורט אשר הוקם כאיגוד של הסתדרות העובדים הכללית בארץ ישראל, בראשות דוד בן-גוריון ומטרתו טיפוח תרבות הגוף, הבריאות והספורט בקרב הפועלים. המשורר עמנואל הרוסי חיבר את המנון הפועל, אשר הולחן על ידי מרדכי זעירא.
כינוס הפועל

כינוס הפועל הוא אירוע ספורט לאומי ובינלאומי שהיה נערך אחת לארבע שנים בחסותה של התאגדות הפועל. בראש המועצה הציבורית של הכינוס עמד המזכיר הכללי של הסתדרות העובדים הכללית. הכינוס הראשון נערך בשנת 1928, והכינוס ה-15 והאחרון נערך בשנת 1995.
סמל האיגוד

סמל זה משמש בגרסה כזו או אחרת את כל המועדונים וקבוצות הספורט הנמצאים בארגון, והוא שילוב של דמותו של ספורטאי עם סמל הפטיש והמגל שהיו סמלה של המפלגה הקומוניסטית הסובייטית - האיכרים - מגל, ופועלי התעשייה - פטיש.
הסמל הראשון עוצב על ידי פנחס ליטוינובסקי, ואושר לראשונה על ידי מרכז הפועל ב-28 בפברואר 1927. לטענתו הסמל אמור להבליט חידוש ולקבוע דרך חדשה בחיי הספורט בארץ, סמל זה היה בשימוש 5 חודשים בלבד.
הסמל השני צויר על ידי יעקב לוית (בשמו הלועזי יאן לה-ויט - Jan Le Witt) והופיע לראשונה על גבי "עלון לענייני ספורט הפועלים" שיצא מטעם מרכז הפועל ב-3 ביולי 1927. הסמל שילב לראשונה את נושאי העבודה של הפועלים (הפטיש) והספורט (כדור ברזל).
הסמל השלישי שדומה כבר מאוד לסמל המוכר כיום, עוצב ושוכלל על ידי לוית בעצמו שלא היה מרוצה מהסמל הקודם שעיצב, ובו מופיע ספורטאי בתוך מסגרת העשויה פטיש ומגל והכיתוב "הפועל" מתחת. הסמל קיבל אות הצטיינות באולימפיאדת הפועלים בווינה ב-1931, בתחרות בין סמלי יתר ארגוני הספורט שהשתתפו.
ב-1967 חידש את הסמל הצייר והאומן חובב כרובי - עם קווים מודרניים ומשורטטים יותר, וזה בעצם הסמל המוכר כיום.
הסמל משולב עם הצבע האדום שכאמור מייצג את התנועה ומבטא את השקפתה שכל בני האדם שווים ואותו דם זורם בהם.
הסמל הראשון של ליטבינובסקי, 1927
הסמל השני של לוית, 1927
הסמל השלישי של לוית, 1931
הסמל הרביעי של כרובי, 1967, עליו מבוסס הסמל המודרני
סמל הארגון המודרני כיום
ראו גם

קבוצות הפועל
כינוס הפועל
לקריאה נוספת

עמנואל גיל, סיפורו של הפועל, הוצאת הקיבוץ המאוחד.
הערות שוליים

↑  מרכז הפועל, באתר הפועל
↑  אטלס כרטא לתולדות ארץ ישראל מראשית ההתיישבות ועד קום המדינה, עמוד 129
↑
ד"ר חיים קאופמן, 'מכבי מול 'הפועל': היווצרותו של הפילוג הפוליטי בספורט הארץ-ישראלי, הספרייה הווירטואלית של מטח
↑  תולדות הפועל, באתר מורשת הפועל
↑  הישגי הפועל ופעולותיו מאז הכנס בגבעת חיים, דבר, 4 בינואר 1965
↑  יואב לוף, ניהול מקצועי לספורט הייצוגי בקבוצות "הפועל", מעריב, 24 באוגוסט 1988
↑  אלי עזור, קיסר אישר מכירת נכס להצלת הפועל ת"א, חדשות, 3 באוגוסט 1989
↑  מאת מיכל רוה, ‏היקף התביעות התלויות ועומדות נגד מרכז הפועל מסתכם בכ-20 מיליון שקל, באתר גלובס, 15 בינואר 1997
יצחק דנון, ‏הסנה תובעת 1.6 מיליון שקל ממרכז הפועל בגין חובות שלא נפרעו, באתר גלובס, 19 באוגוסט 1999
↑  יצחק דנון, ‏מפרק הפועל ת"א כדורסל תובע 29 מיליון שקל מההסתדרות ומרכז הפועל, באתר גלובס, 18 בינואר 1999
↑  הסתדרות מוכרי הקרקע, באתר גלובס, 22 ביולי 2001
↑  מיכל רוה, ‏חברת נכסי ההסתדרות תממש ב-97' נכסים בהיקף 200 מיליון שקל, באתר גלובס, 23 באפריל 1997
↑  מרכז הפועל יממן נסיעת מיכל היין לאליפות אירופה, באתר ynet, 28 באוגוסט 2002
ספורט, אשרם וסמולר ספורטאי השנה של מרכז הפועל, באתר ynet, 3 באוקטובר 2018
אסי ממן, מרכז הפועל קיים כנס ראשון לספורטאיות עלית, באתר ynet, 30 בדצמבר 2021
↑  כבוד: 18 מדליות למשלחת בספיישל אולימפיקס, באתר ynet, 17 במאי 2022
↑  אורלי גנוסר, ‏המסע לארץ האפשרויות, באתר גלובס, 21 במאי 2015
↑  טל וולק, ‏הרפורמה בספורט: המנצחים והמפסידים הגדולים, באתר גלובס, 10 במרץ 2018
↑  מרכז הפועל יעניק לאשרם פרס של 100,000 ש"ח באתר "ישאל ספורט", 9 באוגוסט 2021
מדבקות של הפועל בחולון
אוליביה בנסון

ערך זה עוסק בחתולה של טיילור סוויפט. אם התכוונתם לדמות מסדרת הטלוויזיה "חוק וסדר: מדור מיוחד", ראו .
| --- | --- |

בנסון בווידאו קליפ של "Me!".
 לידה:  2014 (בת 11 בערך)
 כינויים:  דיבלס
 מין:  חתול
 גזע:  סקוטיש פולד
 זוויג:  נקבה 
 בעלים:  טיילור סוויפט
 תקופת הפעילות:  2014–הווה (כ־11 שנים)
 
אוליביה בנסון (באנגלית: Olivia Benson; נולדה ב-2014), ידועה גם בשם החיבה שלה, דיבלס (באנגלית: Dibbles) היא חתולת סקוטיש פולד בבעלותה של הזמרת-יוצרת האמריקאית טיילור סוויפט. היא אומצה על ידה בשנת 2014 כגורה, הופיעה במספר וידאו קליפ שלה ואף זכתה במספר פרסי קהל. אתר Comparethemarket.com הכתיר את בנסון כחתולה בעלת השווי השני הגדול ביותר עם 97 מיליון דולר.
שנותיה הראשונות

בנסון אומצה על ידי סוויפט ביוני 2014. היא לוקה באוסטיאוכונדרודיספלזיות. שמה של בנסון, כמו אצל שאר חתוליה של סוויפט, שאוב מדמותה של אוליביה בנסון, שמגולמת על ידי השחקנית מרישקה הרגיטאי מסדרת הטלוויזיה "חוק וסדר: מדור מיוחד". החתולה היא אחותה המאומצת הצעירה של מרדית' גריי ואחותה המאומצת הגדולה של בנג'מין באטון – שלושתם בבעלותה של סוויפט. גריי קרויה על שם דמותה הראשית מהסדרה "האנטומיה של גריי" ואילו באטון קרוי על שם הדמות הראשית ב"הסיפור המופלא של בנג'מין באטן". עיתון הרולינג סטון סבר כי שמותיהן של מרידית' ואוליביה שאובות משתי נשים חזקות, עצמאיות ומוכרות. הכרזת האימוץ של בנסון זכתה להתייחסות רבה מסלבריטאים אחרים, דוגמת אד שירן שסבר כי סוויפט היא אישה בגיל העמידה שתקועה בגוף של בת 24. בספטמבר 2014 צולמה סוויפט אוחזת בבנסון על כתפיה. היא ציינה מאוחר יותר כי החתולה לא מסתדרת עם מנשא המיועד לה.
קריירה

באוקטובר 2014 פרסמה חברת Keds קמפיין פרסומה בכיכובה של בנסון עבור מותג הנעליים החדש שלה. בנוסף, הוא קידם גם את יציאת האלבום 1989. מאוחר יותר באותו החודש הופיעה החתולה בפרסומת של דיאט קוקה-קולה. סוויפט לגמה מהמשקה כשבכל פעם נוספו יותר חתולים לפריים.
בנובמבר 2014 הופיעה בנסון בווידאו קליפ של "Blank Space" – הסינגל השני מתוך 1989.‏ בשנת 2015 נועדה עם מרישקה הרגיטאי, שמגלמת את דמותה הראשית של "חוק וסדר: מדור מיוחד". בשנת 2017 הפגיש אד שירן את חתולו קאליפו עם שלושת החתולים של סוויפט. ההתעניינות הגוברת שצבר המפגש גרם לאיגוד הווטרינרי בממלכה המאוחדת לבחון את השימוש בהם לפרסומות מסחריות. לאחר מכן כיכבה בנסון בפרסומות ל-AT&T ול-DirecTV.
בשנת 2018 פרסם האתר Comparethemarket.com את רשימת בעלי החיים העשירים ביותר – בנסון דורגה במקום השני עם שווי שהוערך בכ-97 מיליון דולרים מאחורי גראמפי קאט. באפריל 2019 הופיעו שלושת החתולים בווידאו קליפ ל-"Me!". במאי 2023 הופיע תצלום של בנסון ישנה בקליפ ל-"Karma".‏
קריירה > בתרבות הפופולרית

בשנת 2014 הופיעה סוויפט ב"מופע של גרהם נורטון" יחד עם הקומיקאי האנגלי ג'ון קליז ושחקן הקריקט קווין פיטרסון. קליז כינה את בנסון כ"חתולה המוזרה ביותר שראה מימיו", ונורטון נזף בו על כך.
בנסון היא הלוגו של חברת טיילור סוויפט הפקות.
בשנת 2018 לבשה דמותה הראשית של "דדפול 2" חולצה ועליה תמונות של מרדית' ובנסון.
פרסים ומועמדויות

| פרס | שנה | הזוכים | קטגוריה | תוצאה | הערות |
| --- | --- | --- | --- | --- | --- |
| פרסי בחירת הילדים של ניקלודיאון אוסטרליה | 2015 | מרדית' גריי ואוליביה בנסון | חיית המחמד האהובה ביותר | מועמדות |  |
| פרסי בחירת הילדים של ניקלודיאון הממלכה המאוחדת | 2016 | אוליביה בנסון | החתול הבריטי האהוב ביותר | מועמדות |  |
| פרסי המוזיקה של iHeartRadio | 2018 | אוליביה בנסון | החתול החמוד ביותר בבעלות מוזיקאי | מועמדות |  |
| פרסי ה-MIAW של MTV ברזיל | 2018 | אוליביה בנסון | חיית המחמד של השנה | מועמדות |  |
| פרסי ה-MIAW של MTV ברזיל | 2019 | אוליביה בנסון | חיית המחמד של השנה | מועמדות |  |
| פרסי בחירת הילדים של ניקלודיאון | 2023 | אוליביה בנסון | חיית המחמד האהובה ביותר | זכייה |  |
עובד בכפר

"עובד בכפר" הוא סינגל שהוקלט על ידי הזמרת הישראלית אודיה. את השיר הוציאה ב-20 באוגוסט 2024 לאור, יחד עם שני סינגלים נוספים בשם "לילה טוב" ו"בן אדם", חברת התקליטים הליקון ארומה מיוזיק, כחלק מאלבום האולפן השלישי של אודיה, "ילדה של אמונה".
רקע וכתיבה

"עובד בכפר" נכתב והולחן על ידי אודיה, רון ביטון ומאור שטרית, שגם הפיק אותו מוזיקלית. השיר מציג מערכת יחסים מורכבת, מתוחה ומלאת תשוקה, שבה הכאב והאהבה שזורים יחד. הנרטיב מתאר אהבה סוערת בין שניים שעברו יחד תקופות טובות ורעות, אך הקשר מתפורר על רקע חוסר התאמה ומאבקים רגשיים. השיר נפתח בזיכרונות משותפים – רגעי שתייה וצחוק, לצד ויכוחים ותשוקה, שממחישים את הדינמיקה הסוערת של הקשר.
הפזמון והבית המרכזי מביעים את הקושי להיפרד, למרות שהשניים ניסו לשמר את הקשר. הדוברת מתארת את ה"קסם" ביניהם, כשלמרות האהבה הגדולה, הם טועים ומתנגשים שוב ושוב. השיר מסתיים בהבנה כואבת של סיום – כל אחד פונה לדרכו עם משקעי העבר ולב שבור. שם השיר, "עובד בכפר", שאוב מרשת מסעדות בשרית בישראל.
הצלחה מסחרית

"עובד בכפר" הפך ללהיט עם יציאת האלבום. הוא דורג במקום החמישי בהיטליסט, הבנוי על פי נתוני הסטרימינג השבועיים בישראל.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ישראל | היטליסט | 5  |  |
|  ישראל | העשירייה | 7  |  |
מיקומי שיא > הגרסה של מוטי טקה

|   ‏‏‏  מצעדים ודירוגים (2025)> מדינה |   ‏‏‏  מצעדים ודירוגים (2025)> מצעד |   ‏‏‏  מצעדים ודירוגים (2025)> מיקום שיא |   ‏‏‏  מצעדים ודירוגים (2025)>  |
| --- | --- | --- | --- |
|  ישראל | היטליסט | 76  |  |
הערות שוליים

↑   אודיה - עובד בכפר (Prod. By Maor Shitrit), סרטון בערוץ "אודיה – הערוץ הרשמי", באתר יוטיוב, 20 באוגוסט 2024
↑  המצעד השבועי: מצעד השירים השבועי, להיטים ישראלים ולועזיים, באתר היטליסט, ‏11 בפברואר 2025
↑  13.2.2025-העשירייה, באתר כאן 11
↑  המצעד השבועי: מצעד השירים השבועי, להיטים ישראלים ולועזיים, באתר היטליסט, ‏11 במרץ 2025
| אודיה |
| --- | --- | --- |
דיסקוגרפיה ‏•‏‏ שירים
| אלבומי אולפן | אור • האמת • ילדה של אמונה |  |
| מיני-אלבומים | חרבות ברזל • כל הלחנים נגמרו |  |
| סינגלים | "אור" • "מה אשיב לך" • "נצנצים" • "על מה בנים חושבים בלילה" • "אם הייתי צריכה" • "תשבור לי ת'לב" • "אינטלקטוערס" • "האמת" • "מאמי" • "בלילות" • "אני פה" • "אינטלקטוערסית" / "הזוג המלכותי" • "תהמר עליי" • "חורף 23" • "צמוד צמוד" • "בן אדם" • "עובד בכפר" • "הטוב הרע ועודיה" • "את לא יודעת כמה שאני אוהב אותך" • "מי אוהב אותך יותר ממני" • "רוקדת מול כולם" |  |
מסור שולחני

מסור שולחני עם מגן על להב המסור
מסור שולחן הוא מסור עגול לעיבוד עץ וחומרים אחרים, המורכב מלהב מסור עגול ומונע על ידי מנוע חשמלי (לעיתים ישירות ולעיתים על ידי רצועה או גלגלי שיניים) ומורכב בשולחן. הלהב בולט דרך חריץ בחלק העליון של השולחן, שמספק תמיכה לחומר הנחתך.
ברוב מסורי השולחן המודרניים, משתנה עומק החיתוך על ידי הזזת הלהב למעלה ולמטה: ככל שהלהב בולט גבוה יותר מעל השולחן, כך החיתוך עמוק יותר. בעבר, הלהב היה קבוע, והשולחן הוזז למעלה ולמטה כדי לקבוע מה לחשוף מהלהב. ישנם מסורי שולחן שניתן להטות בהם את הלהב על מנת לחתוך בזווית.
סוגים > מסור שולחן נפוץ

מסורי שולחן נפוצים הם קלים וניתן להציב אותם על שולחן או תמיכה אחרת לצורך תפעול. בדרך כלל המסור נמצא בשימוש חובבני וביתי. המסור מונע בדרך כלל באמצעות מנוע השראה או מנוע אוניברסלי בעל הנעה ישירה (הלהב מונע ישירות על ידי המנוע). ניתן להרים את רוב המסורים המודרניים על ידי אדם אחד, מה שתורם לקומפקטיות שלו. למסורים אלו יש לרוב חלקים עשויים פלדה, אלומיניום ופלסטיק והם מתוכננים להיות קומפקטיים וקלים.
מסורי שולחן יכולים להציע יכולת חיתוך ודיוק נאותים עבור רוב המשימות. המנוע אינו עמיד או שקט כמו מנועים אחרים, אך הוא מציע יותר כוח ביחס לגודלו ולמשקלו. החלק העליון של מסור שולחני צר יותר מאלה המקצועיים, כך שרוחב החומר שניתן לחתוך מוגבל. מסורי שולחן כאלו הם קלים ועובדה זו עלולה לגרום לרטט מוגבר במהלך העבודה.
סוגים > מקצועיים

מסורי שולחן של מקצועיים הם מעט יותר גדולים, ובדרך כלל מונחים על מעמד מתקפל או נייח במהלך העבודה. מסורים אלו משמשים בעיקר נגרים, קבלנים ובעלי מקצוע באתר העבודה. מסורים אלו יקרים יותר בדרך כלל ממסורים ביתיים. לרוב המסורים בקטגוריה זו יש מנועי השראה חד פאזיים או תלת פאזיים. הם בנויים בצורה קשוחה יותר ובדרך כלל מדויקים יותר. המנועים, ההילוכים והמארזים מתוכננים לעמוד טוב יותר בעבודה מאומצת באתרי בנייה.
סוגים > מיני ומיקרו

סוגי מסורים קטנים בהם קוטר הלהב של מסורי מיני ומיקרו הוא 100 מ"מ ומטה. הם משמשים בדרך כלל לחיתוך קטן למטרות בניית דגמים ואומנות, אם כי הדגמים הגדולים מבין מסורי שולחן הקטנים זכו לפופולריות מסוימת גם ברמה המקצועית -  במקרה בו צריכים לחתוך חתיכות קטנות (כגון עיטורי עץ).
מטבע הדברים מסורים אלו יהיו הרבה יותר קלים לנשיאה ולהובלה. עקב גודלם וגודל הלהב, נחשבים לבטוחים יותר לשימוש בעת החיתוך.
היסטוריה

בארצות הברית, הפטנט המתועד הראשון על המסור העגול הונפק ב-1777 לסמואל מילר. קטלוג של WF & John Barnes Co., Rockford, Il. משנת 1885 מציג בבירור מסור שולחן קלאסי והוא מתואר כ"מסור עגול המופעל ביד".
בטיחות וסכנות

מסורי שולחן הם כלים מסוכנים במיוחד מכיוון שהמפעיל מחזיק את החומר הנחתך, במקום המסור, מה שמעלה את הסיכון לטעות של דחיפת הידיים לתוך הלהב. בשונה ממסורים אחרים בהם החומר הוא נייח והמסור הוא נייד. מוט דחיפה וכיסוי מגן מעל המסור המסתובב יכולים להפחית את הסיכוי לתאונה.
בטיחות וסכנות > Kickback

קיק-בק הוא תיאור למקרה בו חתיכת עץ עפה לעבר המפעיל במהירות גבוהה. שתי הפציעות העיקריות נגרמות על ידי פגיעה של עץ בראש, בחזה או בפלג גופו העליון של המפעיל, או שידיו של המפעיל נשארות על העץ הנותר ועפות על להב המסור.
בטיחות וסכנות > שואב אבק

קיימת המלצה להתקין שואב אבק על המסור במקרה שנסורת נוטה להצטבר מתחת ללהב החיתוך. שכן קיימת סכנה שבאמצעות חיכוך הלהב הנסורת תדלק במהירות ותגרום לשריפה. השואב גם מפחית את כמות האבק באוויר ותורם לסביבת עבודה בריאה יותר.
גובה הלהב

באופן אידיאלי, הלהב של מסור השולחן צריך להיות גבוה יותר מהלוח הנחתך בכ-7.5 מ"מ; במצב כזה הסיכון להחלקה ופציעות אחרות יורד. ישנן עוד דעות בעניין - אחת הטוענת להנמיך את הלהב ככל הניתן כדי למנוע פציעות והשנייה טוענת להגביה את הלהב למקסימום על מנת להשיג חסכון באנרגיה, זמן עבודה קצר יותר (מכיוון שהעץ נחתך מהר יותר) ופחות פציעות.
הערות שוליים

↑  Manfred Powis Bale, Woodworking Machinery; Its Rise, Progress, and Construction, with Hints on ..., Crosby Lockwood and son, 1883. (בenglish)
מסור שולחן מיני
רישום הפטנט על מסור שולחני שהוגש ב-1878